’n Dibarion is in deeltjiefisika ’n groot familie hipotetiese deeltjies wat uit ses kwarke van enige aromas bestaan. Daar word voorspel dat hulle redelik stabiel is nadat hulle gevorm het. Robert Jaffe het in 1977 die bestaan voorspel van ’n moontlike stabiele H-dibarion (met die kwark-samestelling udsuds), wat bestaan uit twee uds-hiperone. Daar is beweer dat die verval en wisselwerking van dibarione in eksperimente waargeneem is. Verskeie kandidaat-dibarionvervalle is in die 1990's waargeneem, maar nie bevestig nie. ’n Teorie bestaan dat vreemde deeltjies soos hiperone en dibarione binne-in ’n neutronster kan vorm en dat dit die verhouding tussen sy massa en radius so sal verander dat dit waargeneem kan word. Die mates van neutronsterre beperk egter moontlike dibarion-eienskappe. u = op-kwark, d = af-kwark, s = vreemd-kwark R.L. Jaffe (1977). "Perhaps a Stable Dihyperon?". Physical Review Letters. 38 (5): 195. Bibcode:1977PhRvL..38..195J. doi:10.1103/PhysRevLett.38.195. BNL-E888 Collaboration (J. Belz et al.) "Search for the weak decay of an H dibaryon", Phys.